CELEX: 62015CN0505
Language: et
Date: 2015-09-23 00:00:00
Title: Kohtuasi C-505/15 P: Siderurgica Latina Martin SpA (SLM) 23. septembril 2015 esitatud apellatsioonkaebus Üldkohtu (kuues koda) 15. juuli 2015. aasta otsuse peale liidetud kohtuasjades T-389/10 ja T-419/10

7.12.2015   
            
            
               ET
            
            
               Euroopa Liidu Teataja
            
            
               C 406/21
            
         Siderurgica Latina Martin SpA (SLM) 23. septembril 2015 esitatud apellatsioonkaebus Üldkohtu (kuues koda) 15. juuli 2015. aasta otsuse peale liidetud kohtuasjades T-389/10 ja T-419/10
   (Kohtuasi C-505/15 P)
   (2015/C 406/22)
   Kohtumenetluse keel: itaalia
   
      Pooled
   
   
      Apellant: Siderurgica Latina Martin SpA (SLM) (esindajad: advokaadid G. Belotti ja P. Ziotti)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               vähendada SLM-ile tema enda tegude eest määratud trahvi ja selle tulemusena tema solidaarvastutust, võttes eelkõige arvesse: (i) esimese astme menetluses esitatud tõendeid (ii) trahvi määramise suuniseid, mis kehtisid vaidlustatud asjaolude asetleidmise ajal (iii) apellandi vähest rolli kartellis ja lühemat osalusaega, mis SLM puhul algas 1999. aasta lõpust – ainus kuupäev, mille kohta on kokkulangevaid tõendeid kartellis osalemise väite toetuseks;
            
         
               —
            
            
               mõista apellandile välja sobiv hüvitis administratiivsete tähtaegade ületamise eest leebema kohtlemise programmi kohaldamisel komisjoni poolt – küsimus, mille Üldkohus jättis täielikult tähelepanuta;
            
         
               —
            
            
               tunnustada, et apellanti tuleb kohelda leebemalt dokumentide tähtajalise esitamise eest;
            
         
               —
            
            
               mõista apellandi kasuks välja sobiv hüvitis menetluse liiga pika kestuse eest;
            
         
               —
            
            
               igal juhul: mõista kohtukulud välja Euroopa Komisjonilt.
            
         
      Väited ja peamised argumendid
   
   SLM esitab apellatsioonkaebuse põhjendamiseks sisuliselt neli väidet, et tõendada, et Üldkohus:
   
               —
            
            
               vähendas esitatud tõendid arvestades mittesobival määral apellandi trahvi, rikkudes sellega põhiõiguste harta artikli 49 lõiget 3 ning liidu õiguse väljakujunenud põhimõtteid konkurentsiõiguse normide rikkumise eest määratavate karistuste proportsionaalsuse valdkonnas, ja põhjendamiskohustust;
            
         
               —
            
            
               rikkus sellega, et ta jättis kohaldamata faktiliste asjaolude asetleidmise ajal kehtinud trahvi määramise suunised, Euroopa Liidu õigust ebasoodsama karistusõiguse normi mittetagasiulatuvuse seisukohast, rikkudes eelkõige põhiõiguste harta artikli 49 lõiget 1;
            
         
               —
            
            
               ei teostanud täielikult oma kohtuliku kontrolli kohustust, rikkudes seetõttu ka põhiõiguste harta artiklit 48, käsitledes ilmselgelt ebaühtlaselt esitatud tõendeid, oli erapoolik ja rikkus põhjenduskohustust;
            
         
               —
            
            
               ei võtnud seisukohta vaidlustatud küsimuses, et komisjoni haldusmenetlus ei olnud nõuetekohane, sest ta kohaldas leebema kohtlemise programmi tähtaegu ületades, millele komisjon ei vastanud enne kuut aastat alates asjakohase taotluse esitamisest;
            
         
               —
            
            
               ei tunnustanud apellandi leebema kohtlemise taotluse eripära, lisades vastukäivale ja ilmselgelt ebaõiglasele järeldusele, et koostöö tegemise pakkumisel võidakse vähendada ainult kartelli asutajate trahve, sest neil on väärtuslikke tõendeid, mida ei saa olla teistel ettevõtjatel, kellel oli kartellis vaid väike roll;
            
         
               —
            
            
               rikkus põhiõiguste harta artiklit 47, mis tagab isiku õiguse asja läbivaatamisele mõistliku aja jooksul, sest tal võttis otsuse tegemine aega 5 aastat.